Hounds - Savatage: Amazon.de: Digitale Musik - MP3 Download
Dauer: 6:28 MinutenGenres: Rock ASIN: B004QHILP4
Amazon Bestseller-Rang: Nr. 735.002 in Songs (Siehe Top 100 in Songs) Bybelskool » Ester 6-7 – Die koning se slaaploosheid is die draaipunt in die verhaal
02 Aug2013 Ester 6-7 – Die koning se slaaploosheid is die draaipunt in die verhaal
Written by Chris van Wyk. Posted in Ester Print This Post
Waar hoofstuk 1-5 die dreigende gevaar vir die Joodse volk beskryf het, begin hoofstuk 6-9 nou die verstommende uitkoms beskryf wat orals in die wêreld redding vir hulle sal bring. Interessant genoeg is dit die koning se slaaploosheid wat die draaipunt in die verhaal verteenwoordig.
Omdat die koning nie die nag kon slaap nie vra hy dat uit sy annale aan hom voorgelees word. Toe hy hoor van Mordegai se ontmaskering van ’n sameswering teen hom, besluit hy om Mordegai erkenning te gee daarvoor. “Net toe” kom Haman daar aan met ’n bose plan teen Mordegai om hom te laat ophang op die galg wat vir hom opgerig is. Die koning spring Haman egter voor en reël dat Haman vir Mordegai eer bewys, presies op die wyse wat Haman self voorgestel het.
Soos Dawid Pawson dit beskryf: “It was an extraordinary coincidence – clearly the hand of God.” (Unlocking the Bible, 2007: 673).
Dit het ’n groot impak op Haman en beskaam hom selfs in die oë van sy raadgewers en sy vrou. Let op die geweldige uitspraak wat hulle oor Haman maak, dat: “jy nie (sal) kan standhou voor hom (Mordegai) nie. Voor hom sal jy heeltemal ondergaan.”!
Dit is egter nog maar die begin van die probleme wat Haman ervaar. Terwyl hulle by die tweede geleentheid besig is om wyn te drink, kom Ester met die hele mandjie patats na vore: “As die koning my goedgesind is, en die koning dit goedvind, laat my en my volk toe om te bly lewe. Dit is my wens en my versoek. Ek vra dit, want ons, ek en my volk, is verkoop om voor die voet uitgeroei te word. Was ons maar net as slawe en slavinne verkoop, sou ek stilgebly het, want dan sou die ramp nie soveel skade aan die koning se belange veroorsaak het nie.”
Let op hoe sy nie net oor haarself en haar lot praat nie, maar dit veral motiveer in die lig van wat met haar volk gaan gebeur. Maar die beste argument is eintlik dat sy vir Ahasveros duidelik maak dat sy eie belange daardeur geskaad sal word. Sy kies die beste moontlike geleentheid vir haar versoek en sy doen dit op die beste en deurdagte manier moontlik!
Toe Ahasveros agterkom dat Haman hiervoor verantwoordelik is – in Ester se woorde: “Die teëstander en vyand is hierdie lae mens, hierdie Haman” – was sy doppie geklink. Sy smeking om genade lyk boonop vir die koning na aanranding en Haman word opgehang op die einste galg wat hy vir Mordegai laat bou het.
View all posts in this seriesInleiding op die boek EsterEster 1-2:18 – Ester beïndruk almal om haar en vestig haarself as nuwe koninginEster 2:19-5:14 – Mordegai en Ester tree met groot wysheid en oorleg op in die gevaar wat Haman vir die Joodse volk inhouEster 6-7 – Die koning se slaaploosheid is die draaipunt in die verhaalEster 8 – Die Jode kry die reg om hulle teen etniese suiwering te verdedigEster 9-10 – God red die Jode deur die leierskap van Mordegai en EsterShare this:Click to share on Facebook (Opens in new window)Click to share on Twitter (Opens in new window)Click to share on LinkedIn (Opens in new window)Click to share on Google+ (Opens in new window)Click to email this to a friend (Opens in new window)Click to print (Opens in new window)Like this:Like Loading...